ᱥᱳᱵᱷᱟ ᱥᱮᱱ

ᱥᱳᱵᱷᱟ ᱥᱮᱱ (᱑᱗ ᱥᱮᱯᱴᱮᱢᱵᱚᱨ ᱑᱙᱒᱓ – ᱑᱓ ᱟᱜᱚᱥᱴ ᱒᱐᱑᱗; ᱥᱳᱵᱟ ᱥᱮᱱ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱱᱟ) ᱫᱚ ᱵᱮᱝᱜᱟᱞᱤ ᱛᱷᱤᱭᱮᱴᱚᱨ ᱟᱨ ᱵᱮᱝᱜᱟᱞᱤ ᱥᱤᱱᱮᱢᱟ ᱨᱮᱱ ᱢᱤᱫ ᱵᱷᱟᱨᱚᱛᱤᱭᱚ ᱛᱷᱤᱭᱮᱴᱚᱨ ᱟᱨ ᱯᱷᱤᱞᱢ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟ᱾Anit Mukerjea (28 June 2004). "A Woman of Grit" Asia Africa Intelligence Wire (From The Statesman (India))

ᱠᱮᱨᱤᱭᱚᱨ
ᱵᱮᱛᱷᱩᱱ ᱠᱚᱞᱮᱡᱽ ᱠᱷᱚᱱ ᱜᱨᱮᱡᱩᱣᱮᱴ ᱠᱟᱛᱮ, ᱩᱱᱤ ᱫᱚ ᱜᱚᱬᱚᱱᱟᱴᱭᱚ ᱥᱚᱝᱜᱷᱚ ᱨᱮ ᱥᱮᱞᱮᱫ ᱮᱱᱟ ᱟᱨ ᱱᱟᱵᱟᱱᱱᱟ ᱨᱮ ᱞᱤᱰ ᱠᱩᱲᱤ ᱨᱳᱞ ᱮ ᱠᱟᱹᱢᱤ ᱠᱮᱫᱟ᱾ ᱩᱱᱤ ᱫᱚ ᱑᱙᱕᱓-᱕᱔ ᱨᱮ ᱞᱤᱴᱤᱞ ᱛᱷᱤᱭᱮᱴᱚᱨ ᱜᱨᱩᱯ ᱨᱮ ᱥᱮᱞᱮᱫ ᱮᱱᱟ, ᱱᱚᱣᱟ ᱛᱟᱭᱚᱢ ᱛᱮ ᱯᱤᱯᱚᱞᱥ ᱛᱷᱤᱭᱮᱴᱚᱨ ᱜᱨᱩᱯ ᱮ ᱵᱮᱱᱟᱣ ᱮᱱᱟ᱾ ᱩᱱ ᱚᱠᱛᱚ ᱠᱷᱚᱱ, ᱩᱱᱤ ᱫᱚ ᱜᱨᱩᱯ ᱨᱮᱱᱟᱜ ᱟᱭᱢᱟ ᱯᱨᱚᱰᱟᱠᱥᱚᱱ ᱨᱮ ᱠᱟᱹᱢᱤ ᱟᱠᱟᱫᱟ, ᱚᱱᱟ ᱢᱩᱫᱽ ᱨᱮ ᱢᱩᱬᱩᱛ ᱫᱚ ᱱᱚᱝᱠᱟ ᱢᱮᱱᱟᱜᱼᱟ: ᱵᱮᱨᱤᱠᱮᱰ, ᱛᱤᱱᱮᱨ ᱛᱟᱞᱳᱭᱟᱨ ᱟᱨ ᱛᱤᱛᱩᱢᱤᱨ᱾ ᱩᱱᱤ ᱫᱚ ᱮᱠ ᱟᱫᱷᱩᱨᱤ ᱠᱟᱦᱟᱱᱤ ᱥᱟᱶᱛᱮ ᱠᱤᱪᱷᱩ ᱯᱷᱤᱞᱢ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ᱾

᱑᱐ ᱮᱯᱨᱤᱞ ᱒᱐᱑᱐ ᱥᱟᱞᱮ ᱨᱮ, ᱥᱮᱱ ᱫᱚ ᱢᱟᱫᱟᱨ ᱴᱮᱨᱮᱥᱟ ᱡᱮᱜᱮᱛᱟᱹᱨᱤ ᱥᱤᱨᱯᱷᱟᱹ ᱮ ᱧᱟᱢ ᱠᱮᱫᱟ᱾

ᱱᱤᱡᱮᱨᱟᱜ ᱡᱤᱭᱚᱱ

ᱥᱳᱵᱷᱟ ᱥᱮᱱ ᱫᱚ ᱵᱟᱨ ᱫᱷᱟᱣ ᱮ ᱵᱟᱯᱞᱟ ᱮᱱᱟ, ᱟᱨ ᱡᱚᱛᱚ ᱵᱟᱯᱞᱟ ᱨᱮ ᱢᱤᱫ ᱠᱟᱛᱮ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱ ᱛᱟᱭᱟ᱾ ᱟᱡ ᱨᱮᱱ ᱯᱩᱭᱞᱩ ᱡᱟᱶᱟᱭ, ᱫᱮᱵᱟ ᱯᱨᱚᱥᱟᱫ ᱥᱮᱱ, ᱫᱚ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱭᱟᱹᱭ ᱛᱟᱦᱮᱸ ᱠᱟᱱᱟ᱾ ᱩᱱᱠᱤᱱ ᱨᱮᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹ ᱩᱫᱚᱭᱚᱱ ᱥᱮᱱ ᱢᱮᱱᱟᱭᱟ, ᱱᱩᱠᱤᱱ ᱵᱟᱯᱞᱟ ᱵᱟᱹᱲᱤᱡᱚᱜ ᱞᱟᱦᱟᱨᱮ᱾ ᱑᱙᱖᱐ ᱥᱟᱞᱮ ᱨᱮ, ᱩᱱᱤ ᱫᱚ ᱮᱠᱴᱚᱨ ᱟᱨ ᱛᱷᱤᱭᱮᱴᱚᱨ ᱦᱚᱲ ᱩᱛᱯᱟᱞ ᱫᱟᱛ ᱥᱟᱶ ᱮ ᱵᱟᱯᱞᱟ ᱮᱱᱟ, ᱡᱟᱦᱟᱸᱭ ᱫᱚ ᱩᱱᱤ ᱠᱷᱚᱱ ᱛᱩᱨᱩᱭ ᱥᱮᱨᱢᱟ ᱠᱚᱢ ᱮ ᱛᱟᱦᱮᱸ ᱠᱟᱱᱟ᱾ ᱥᱳᱵᱷᱟ ᱟᱨ ᱩᱛᱯᱟᱞ ᱫᱟᱛ ᱨᱮᱱ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱰᱟᱠᱴᱚᱨ ᱵᱤᱥᱱᱩᱯᱨᱤᱭᱟ ᱫᱟᱛ ᱢᱮᱱᱟᱭᱟ, ᱡᱟᱦᱟᱸᱭ ᱫᱚ ᱱᱟᱣᱟ ᱫᱤᱞᱞᱤ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱟᱰᱚᱦᱤ ᱟᱨ ᱮᱥᱛᱷᱮᱴᱤᱠᱥ ᱟᱥᱲᱟ ᱨᱮ ᱛᱷᱤᱭᱮᱴᱚᱨ ᱱᱟᱜᱟᱢ ᱨᱮᱱ ᱯᱨᱚᱯᱷᱮᱥᱚᱨ ᱠᱟᱱᱟᱭ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ